Kombinácia liekov a výživových doplnkov
Dobrý deň. Užívam na diabetes 2 /Melyd 3mg/ a volnopredajne: Serrapeptáse, B12, tenzín, omega 3, neuromedic, magnesii Lactas. Prosím o posúdenie kontraindikácií. Som po operácii bedrového kĺbu a od operácii mám stále zvýšený cukor a občas arytmiu, čo som predtým nemala. Ďakujem
Dobrý deň,
ďakujeme za Vašu otázku.
Medzi liekmi Melyd a Magnesii lactas a výživovými doplnkami Neuromedic, Tenzin, Vitamínom B12, omega-3 mastnými kyselinami a Serrapeptázou nebolo pozorované vzájomné ovplyvnenie účinku. Vzhľadom na to, že výživové doplnky nepodliehajú klinickému skúšaniu, prípadné interakcie nemuseli byť zachytené.
Zvýšené hodnoty krvnej glukózy a arytmie nemusia súvisieť s prebiehajúcou liečbou. Každopádne je potrebné, aby ste sa pri výskyte uvedených zdravotných ťažkostí obrátili na lekára.
Prajem pevné zdravie.
S pozdravom
PharmDr. Veronika Kiabová